Әлфия Айдарская: “Бер чәй кашыгы шикәр комын ипигә алмаштыра идем”

	Тынгысыз йөрәкле, ару-талуны белмәгән Әлфия апа Айдарская һәрвакыт каядыр ашыгыр, ниндидер эш белән мәшгуль булыр. Ике айдан  90 яше тула, дип уйламассың да. Югыйсә, тормышның ачысын-төчесен күп татыган ул.	 Әлфия апа әти-әниле килеш әбисе-белән бабасында, Бишбалтада  үсә. Ул вакытта әнисе - танылган артист һәм композитор Сара Садыйкова белән әтисе - режиссе, артист Газиз Айдарский Мәскәүдә яшиләр.  Әлфиягә 8 яшь тулганда әтисе туберкулездан үлеп китә.  Шуннан соң әнисе аны үзе белән гастрольләргә йөртә башлый.  Бервакыт Уфага баргач, Әлфиянең урамда бер белдерүгә күзе төшә. Ленинградтагы хореография училищесына балалар җыялар икән. Ун яшьлек кыз бинага башкаларга  ияреп керә дә, үз сәләтен күрсәтә. Жюрида утырган  танылган бию остасы Фәйзи Гаскәров Әлфияне шунда ук сайлап ала. Тик ана кеше генә моңа сөенми, чөнки бердәнбер баласын ерак чит җирләргә җибәрәсе килми аның. Тик кыз үзенекен итә. Ә каникулда килеп  Әлфиясенең “Сказка о царе Салтане” спектаклендә Белочка партиясен караганнан соң Сара  апа кызының уңышына шатланып  туя алмый. 
	Люция ХӘБИБУЛЛИНА	
Шәһри Казан

	№   |  	


